ନୂଆଦିଲ୍ଲୀଃ ତତ୍କାଳ ଟିକଟ ଜରିଆରେ ସିଟ୍ ସୁନିଶ୍ଚିତ କରିବା ସହଜ ହୋଇଥାଏ କିନ୍ତୁ ବେଳେ ବେଳେ ଯାତ୍ରା ବାତିଲ କରିବାକୁ ପଡ଼ିଥାଏ। ସୁନିଶ୍ଚିତ ଟିକଟ ବାତିଲ କରିବା ପରେ ଟଙ୍କା ଫେରସ୍ତ ମିଳି ନ ଥାଏ।
କିନ୍ତୁ କିଛି କାରଣ ଯୋଗୁଁ ରେଳବାଇ ସୁନିଶ୍ଚିତ ତତ୍କାଳ ଟିକଟ ବାତିଲ କରିବା ସ୍ଥିତିରେ ୨୫-୫୦ ପ୍ରତିଶତ ନୁହେଁ, ବରଂ ପୂରା ଟିକଟ ମୂଲ୍ୟ ଫେରାଇବାକୁ ନିଷ୍ପତ୍ତି ନେଇଛି। କାଉଣ୍ଟର ଅଥବା ଇ-ଟିିକଟ ଦ୍ୱାରା କିଣାଯାଇଥିବା ଟିକଟ ବାତିଲ କଲେ ଏହି ଟଙ୍କା ମିଳିବ। ହେଲେ ଏଥି ପାଇଁ ୫ଟି ସର୍ତ୍ତ ରହିଛି।
ପ୍ରଥମଃ ଯେଉଁ ଟ୍ରେନ୍ରେ ଆପଣଙ୍କୁ ଯାତ୍ରା କରିବାର ଅଛି, ଯଦି ବୁକିଂଙ୍ଗର ଆରମ୍ଭ ଷ୍ଟେସନରେ ୩ଘଣ୍ଟାରୁ ଅଧିକ ସମୟ ବିଳମ୍ବରେ ପହଞ୍ଚି ଥାଏ, ତା'ହେଲେ ଶତ ପ୍ରତିଶତ ଟଙ୍କା ଫେରସ୍ତ ହୋଇପାରିବ।
ଦ୍ୱିତୀୟଃ ଟ୍ରେନ୍ର ଦିଗ ପରିବର୍ତ୍ତନ କରାଯାଇଥିଲେ ମଧ୍ୟ ଆପଣଙ୍କ ଟଙ୍କା ପୂରା ମିଳିଯିବ। ରୁଟ୍ ଡାଇଭର୍ଟ କରାଯିବା ପରେ ଯଦି ଆପଣ ନୂଆ ରୁଟ୍ରେ ଯିବାକୁ ପସନ୍ଦ ନ କରନ୍ତି, ତା' ହେଲେ ଟିକଟ ବାତିଲ କରିବେ।
ତୃତୀୟଃ ଯଦି ଟ୍ରେନ୍ର ରୁଟ୍ ଡାଇଭର୍ଟ କରି ଦିଆଯାଏ ଓ ଆପଣ ଯିବାକୁ ଥିବା ଷ୍ଟେସନକୁ ଟ୍ରେନ ଯାଉ ନାହିଁ, ତା'ହେଲେ ଟିକଟର ୧୦୦ ପ୍ରତିଶତ ରାଶି ମିଳିଯିବ।
ଚତୁର୍ଥଃ ଆପଣ ଯେଉଁ ଶ୍ରେଣୀରେ ଯାତ୍ରା ପାଇଁ ଟିକଟ ବୁକିଂ କରିଥିଲେ, ଆପଣଙ୍କୁ ଏଭଳି ସୁବିଧା ଦିଆଯାଇ ନାହିଁ, ତା' ହେଲେ ମଧ୍ୟ ବୁକିଂଙ୍ଗ ରାଶି ପାଇ ପାରିବେ।
ପଞ୍ଚମଃ ଯଦି ଆପଣଙ୍କୁ ତତ୍କାଳ କିଣିଥିବା ଟିକଟ କୋଚକୁ ଟ୍ରେନରେ ଯୋଡ଼ାଯାଇ ନାହିଁ ଅଥବା ବୁକିଂଙ୍ଗ ଅନୁସାରେ ସୁବିଧା ମିଳି ନାହିଁ, ତା' ହେଲେ ମଧ୍ୟ ପୁରା ରାଶି ଫେରସ୍ତ ପାଇ ପାରିବେ।
